గుంటూరు జిల్లా
భారత స్వాతంత్ర్య సంగ్రామం లోను, ఆంధ్ర ప్రదేశ్‌ రాష్ట్ర ఏర్పాటు లోను జిల్లా ప్రముఖ పాత్ర వహించింది. 1947లో దేశానికి స్వాతంత్ర్యం వచ్చినపుడు మద్రాసు ప్రెసిడెన్సీ మద్రాసు రాష్ట్రంలో భాగం అయింది. మద్రాసు రాష్ట్రం లోని తెలుగు మాట్లాడే జిల్లాలు ప్రత్యేక రాష్ట్రం కావాలని వాదించాయి. ఫలితంగా 1953లో 11 జిల్లాలతో ఆంధ్ర రాష్ట్రం ఏర్పడింది. 1970 ఫిబ్రవరి 2 న ప్రకాశం జిల్లా ఏర్పాటు చేసినపుడు జిల్లా రూపురేఖలలో మళ్ళీ మార్పులు చోటు చేసుకున్నాయి. ఒంగోలు తాలూకా మొత్తం, బాపట్ల, నరసరావుపేట, వినుకొండ తాలూకాలలోని కొన్ని ప్రాంతాలను విడదీసి ప్రకాశం జిల్లాను ఏర్పాటు చేసారు. దీనితో జిల్లా వైశాల్యం 15032 చ. కి. మీ నుండి 11,347 చ. కి. మీకి తగ్గిపోయింది.
కోక్రఝార్
అస్సాం రాష్ట్రం లోని 27 జిల్లాలలో కోక్రఝార్ జిల్లా (అస్సాం:কোকৰাঝাৰ জিলা) ఒకటి. కోక్రఝార్ పట్టణం జిల్లాకేంద్రంగా ఉంది. జిల్లా వైశాల్యం 3,169చ.కి.మీ. జనసంఖ్య 905,764. వీరిలో హిందువులు 594,168, ముస్లిములు 184,441 (20.36%). ఈశాన్య భారత్‌కు కోక్రఝార్ ద్వారంగా ఉంది. రైల్వే మరియు రహదార్లు సమీప రాష్ట్రాలకు అనుసంధానమై ఉన్నాయి.